ai4bharat/Pralekha huggingface dataset:
کابینہ
مرکزی کابینہ نے قدرتی آفات نظم کے شعبے میں تعاون کے بارے میں ہندوستان اور ترکمانستان کے درمیان مفاہمتی عرضداشت کو منظوری دی
نئی دہلی،06؍جنوری؍2022:
وزیر اعظم جناب نریندر مودی کی صدارت میں مرکزی کابینہ نے قدرتی آفات نظم کے شعبے میں تعاون کے بارے میں ہندوستان اور ترکمانستان کے درمیان مفاہمتی عرضداشتپر دستخط کرنے کو اپنی منظوری دے دی ہے۔
اس مفاہمتی عرضداشت میں ایسا سسٹم قائم کرنے کی کوشش ہے جس سے ہندوستان اور ترکمانستان دونوں ہی ملک ایک دوسرے کے قدرتی آفات میکانزم سے مستفید ہوں گے اور یہ قدرتی آفات نظم کے شعبے میں تیاری ، رد عمل اور صلاحیت کی تعمیر کے شعبوں کو مضبوطی مہیا کرنے میں مدد گار ثابت ہوگی۔
اس مفاہمتی عرضداشت میں درج ذیل شعبوں میں باہمی فائدے کی بنیاد پر تعاون کا تصور کیا گیا ہے:
- ایمرجنسی صورتحال کی نگرانی وہ ما قبل از وقت اندازہ لگانا اور ان کے نتائج کا تجزیہ کرنا؛
- قدرتی آفات نظم میں شامل مناسب اداروں کے ساتھ اہل افسران کے توسط سے بات چیت کرنا؛
- قدرتی آفات نظم کے شعبے میں تحقیقی پروجیکٹوں کی مشترکہ منصوبہ سازی ، ترقی اور نفاذ ، سائنسداں اور تکنیکی اشاعتوں و تحقیقی کاموں کے نتائج کا ایک دوسرے کے ساتھ تبادلہ کرنا؛
- اس مفاہمتی عرضداشت کے دائرے میں آپسی رضامندی سے اطلاعات ، رسالوں یا دیگر اشاعتوں ، ویڈیو اور فوٹو سازو سامان کے ساتھ ساتھ ٹیکنالوجی کا تبادلہ کرنا؛
- متعلقہ شعبوں میں مشترکہ طورسے اجلاسوں، سیمینار، ورکشاپ کے ساتھ ساتھ مشق اور تربیتوں کا انعقاد کرنا؛
- قدرتی آفات نظم میں ماہرین اور تجربات کا تبادلہ کرنا؛
- کھوج اور بچاؤ کام سے جڑی مہموں میں سب سے پہلے اپنی سرگرمی دکھانے والوں کی تربیت اور ان کی صلاحیت سازی، قدرتی آفات نظم کے شعبے میں صلاحیت سازی کی تعمیر میں مدد کرنے کے لئے تربیت کنندگان اور ماہرین کا تبادلہ؛
- قدرتی آفات نظم میں تکنیکی سہولیات اور سازو سامان دستیاب کرانے ، ماقبل انتباہ جاری کرنے والے سسٹم میں اضافہ کرنے اور پارٹیوں کی صلاحیت سازی کے لئے آپسی مفاہمت پر مدد کرنا؛
- ایمرجنسی رد عمل میں آپسی مفاہمت پر مدد مہیا کرنا؛
- قدرتی آفات مخالف بنیادی ڈھانچے کی تعمیر کے لئے معلومات اور ماہریت سے متعلق امداد کو آپس میں ساجھا کرنا؛
- بین الاقوامی سطح پر تسلیم شدہ معیارات کے مطابق آپسی مفاہمت سے معیاری نظم سسٹم مہیا کرنا؛
- قدرتی آفات نظم سے متعلق دیگر سرگرمیاں ، جن کے بارے میں دونوں فریق کے اہل حکام میں باہمی مفاہمت ہو؛
موجودہ وقت میں ہندوستان نے قدرتی آفات نظم کے شعبے میں تعاون کے لئے سوئٹزر لینڈ، روس، سارک، جرمنی، جاپان، تاجکستان، منگولیا، بنگلہ دیش اور اٹلی کے ساتھ باہمی ؍کثیر رخی معاہدہ؍مفاہمتی عرضداشت ؍اس سے متعلق مشترکہ اعلانیہ ؍تعاون عرضداشت پر دستخط کئے ہیں۔
سائنس اور ٹیکنالوجی کی وزارت
سی ایس آئی آر کی جانب سے کاشتکاروں کو سپلائی اور مال بھاڑا نقل و حمل نظام سے مربوط کرنے کے لئے کسان سبھا ایپ
کسان سبھا کے تحت 6اہم ماڈیول ہیں، جو کاشتکاروں ، منڈی کے ڈیلروں، ٹرانسپورٹروں، منڈی بورڈ کے اراکین خدمت فراہم کاروں اور صارفین کے مفادات کی دیکھ بھال کررہے ہیں
نئی دہلی ،یکم مئی2020: کووڈ-19 کی موجودہ صورتحال کے دوران، کاشتکار اپنی فصلوں کو منڈی تک پہنچانے، بیجوں کے حصول ؍کیمیاوی کھادوں کے حصول وغیرہ کےلئے امداد کا راستہ دیکھ رہے ہیں۔اس سلسلے میں ایک مضبوط سپلائی چین انتظام فوری طورپر درکار ہے، تاکہ ان کی پیداوار بروقت طور پر منڈی تک پہنچ سکے اور انہیں ممکنہ بہتر سے بہتر قیمتیں حاصل ہوسکیں۔
سی ایس آئی آر –سینٹرل روڈ ریسرچ انسٹی ٹیوٹ  واقع نئی دہلی کے ذریعے وضع کردہ کسان سبھا ایپ کاشتکاروں کو سپلائی چین اور مال بھاڑا نقل و حمل انتظام نظام سے وابستہ کرے گا۔ اسے ریموٹ طورپر آج ڈی اے آر ای کے سیکریٹری آئی سی اے آر کے ڈائرکٹر جنرل ، ڈاکٹر ترلوچن مہاپاترا نے شروع کیا ہے۔ ڈاکٹر مہاپاترا نے کاشتکاروں کے لئے ون اسٹاپ سولیوشن پورٹل وضع کرنے کے لئے سی ایس آئی آر کی ستائش کی ہے۔ یہ پورٹل ٹرانسپورٹروں اور زرعی صنعت سے وابستہ دیگر اداروں کے لئے بھی مدد گار ہوگا۔ انہوں نے کہا کہ آئی سی اے آر، سی ایس آئی آر کے ساتھ مل کر کام کرسکتا ہے اور اس کے نفاذ کے لئے کرشی وگیان کیندروں کے نیٹ ورک کے ساتھ آگے بڑھ سکتا ہے۔
ڈی ایس آئی آر کے سیکریٹری اور سی ایس آئی آر کے ڈائرکٹر جنرل ، ڈاکٹر شیکھر سی منڈے بھی اس موقع پر موجود تھے۔ انہوں نے کہا کہ اس ایپ کے آغاز اور وضع کیے جانےسے ملک میں اس بحرانی وقت میں کاشتکاروں کی مدد اور فلاح و بہبود کے تئیں سی ایس ا ٓئی آر کی عہد بندگی کا اظہار ہوتا ہے۔ ہمیں آئی سی اے آر، صنعت، ایم ایس ایم ای کے ساتھ شراکت داری کی توقع ہے اور ہم امید کرتے ہیں کہ ٹرک چلانے والے اورکاشتکار برادری اور دیگر شراکت دار اس پہل قدمی کو مزید آگے بڑھائیں گے۔
بجلی کی وزارت
بجلی کی پیداوار کی لاگت میں تخفیف کے لئے اقدامات
نئی دہلی،05 اگست-2021/
حکومت ہند نے بجلی پیداوار کی لاگت میں تخفیف کرنے کی غرض سے مندرجہ ذیل اقدامات کئے ہیں:اس کے نتیجے میں صارفین کے لئے بجلی کے چارجز میں اپنے آپ کمی واقع ہوجائے گی۔
- مئی 2016 میں حکومت نے ریاست/ مرکزی کمپنیوں کو گھریلو کوئلے سے اپنے بجلی پیدا کرنے والے اسٹیشنوں میں فائدہ اٹھانے کے سلسلے میں آسانیاں فراہم کیں۔اس کامقصد ان کے بہترین کارکردگی پیش کرنے والے کارخانوں کے لئے زیادہ مقدار میں کوئلہ مختص کرکے ، نیز نقل وحمل کی اخراجات میں تخفیف کرکے بجلی کی تیاری میں آنے والی لاگت کو گھٹانا تھا۔ریاستیں اپنے متعلقہ کوئلے کو نیلامی کے عمل کے ذریعہ منتخب کی گئی آئی پی پیز کو منتقل بھی کرسکتی ہیں اور اس کے مساوی بجلی حاصل کرسکتی ہیں۔
- نقل وحمل کی لاگت سے استفادہ کرنے کی غرض سے ریاستوں / مرکزی کمپنیوں اور آئی پی پیز کے رابطہ ذرائع کو مربوط بنانا۔
- iii. حکومت نےشکتی ٹرانسپرینٹلی ان انڈیا) -2017 اسکیم متعارف کرائی ہے۔ تاکہ ان بجلی کے کارخانوں کو کوئلہ کا لنکیج فراہم کیاجاسکے،جنہیں یہ لنکیج حاصل نہیں ہے۔اس طرح بجلی پیدا کرنے والے کارخانوں کو سستا کوئلہ بھی ملے گا اور بجلی کی پیداواری لاگت میں کمی بھی واقع ہوگی۔
- iv. بین ریاستی پیداواری اسٹینشوں کے لئے ایک میرٹ آرڈر ڈسپیچ سسٹم قائم کیا گیا ہے جس کے تحت پہلے زیادہ کارگزار/ کم قیمت لاگت والے پلانٹس سے بجلی بھیجی جاتی ہے۔
یہ اطلاعات آج لوک سبھا میں بجلی اور نئی قابل تجدید توانائی کے مرکزی وزیر جناب آر کے سنگھ نے ایک تحریری جواب میں دیں۔
الیکٹرانکس اور اطلاعات تکنالوجی کی وزارت
مائی گو نے ہندوستانی زبان سیکھنے والے ایپ کو بنانے کے لئے جدت طرازی چلنج کا آغاز کیا
ہندوستان کی ثقافتی تنوع کی تقریب کو منانے کے وزیر اعظم کے وژن کو آگے لے جانے کا ارادہ ہے
نئی دہلی، 17مئی 2021/ محکمہ ہائر ایجوکیشن کے اشتراک سے حکومت ہند کے شہری مشغولیت کے پیلٹ فارم،مائی گو MyGov نے ہندوستانی زبان سکھنےولا ایپ بنانے کے لئے ایک انوویشن چلنج کا آغاز کیا ہے۔ یہ انوویشن چیلنج اس کے اجزاء کے درمیان زیادہ سے زیادہ بات چیت کےذریعے ہندوستان کے ثقافتی تنوع کے جشن کو منانے کے وزیر اعظم نریندر مودی کے وژن کو آگے لے جانے کے لئے شروع کیا گیا ہے۔
مائی گو MyGov نے ایک ایسی ایپ بنانے کے لئے انوویشن چیلنج کا آغاز کیا ہے جو افراد کو کسی بھی ہندوستانی زبان کے آسان جملے سیکھنے اور کسی زبان کا عملی علم حاصل کرنے کے قابل بنائے گی۔ اس چیلنج کا مقصد ایک ایسی ایپ بنانا ہے جو علاقائی زبان کی خواندگی کو فروغ دے اور اس طرح ملک کے اندر زیادہ سے زیادہ ثقافتی تفہیم پیدا ہو۔ جن اہم پر امیٹرز پر غور کیاجائے گا ان میں استعمال میں آسانی ، سادگی ،گرافیکل یوزر انٹرفس ، گیمی فیکیشن کی خصوصایت ، یو آئی، یو ایکس اور اعلی ترمواد شامل ہوگا ، جس سے ہندوستانی زبان سیکھنے میں آسانی اور تفریح پیدا ہو گی۔
انوویشن چیلنج ہندوستانی افراد ، اسٹارٹ اپ اور کمپنیوں کے لئے کھلا ہے۔ مائی گو نےاس ایپ کو کثیرماڈیولر ہونے کا تصور کیا ہے ، جس میں تحریری الفاظ ، آواز اور ویڈیو / ویزول کے ذریعہ تعلیم دینے کی گنجائش ہے۔ ایپ ڈیولپر سیکھنے والوں کیمشغولیت کیلئے متعدد انٹرفیس تجویز کرسکتے ہیں۔ اختراع چیلنج تک رسائیhttps://innovateindia.mygov.in/indian-language-app-challenge/ پر حاصل کی جاسکتی ہے۔ اس پیج میں چیلنج کے لئے تمام شرائط و ضوابط بھی بیان کے گئے ہیں اور شرکاء کو سائٹ کا دورہ کرنے کی ترغیب دی جاتی ہے۔
انوویشن چیلنج 27 مئی 2021 کو بند ہوجاتا ہے ۔ پروٹوٹائپ جمع کروانے کی جانچ پڑتال کے بعد ، ٹاپ 10 ٹیموں کو پریزینٹیشن کے لئے مدعو کیا جائے گا اور ٹاپ 3 کو 20، 10 اور 5 لاکھ فنڈنگ موصول ہوگی۔ انوویشن، اسکیل ایبلیٹی، یوزیبلٹی، انٹرآپریبلٹی ، تعیناتی میں آسانی / رول آؤٹ اور مہم جیسے وسیع پر،امیٹرز کی بنیاد پر حلوں کا جائزہ لیا جائے گا۔
-------------------------------
ش ح۔ ش ت۔ج
Uno-4581
(Visitor Counter : 160
عملے، عوامی شکایات اور پنشن کی وزارت
جموں و کشمیر پبلک سروس کمیشن کے چیئر مین نے مرکزی وزیر ڈاکٹر جتیندر سنگھ سے ملاقات کی
نئی دلّی ،24 مئی / جموں و کشمیر پی ایس سی  کے نئے مقررہ چیئرمین بی آر شرما نے آج یہاں عملے ، عوامی شکایات اور پنشن کے مرکزی وزیر مملکت ڈاکٹر جتیندر سنگھ سے ملاقات کی ۔
1984 بیچ کے آئی ایس افسر جناب بی آر شرما کا تعلق جے اینڈ کے کیڈر سے ہے اور وہ مرکزی حکومت میں ڈیپوٹیشن سے پہلے گذشتہ ریاست جموں و کشمیر کے چیف سکریٹری تھے ۔ بعد میں انہیں ایس ایس سی کا چیئرمین مقرر کیا گیا تھا اور ریٹائرمنٹ کے بعد مزید دو سال کے لئے تعینات کیا گیا تھا ۔ حال ہی میں جناب شرما نے عملے اور تربیت کے محکمے  سے درخواست کی تھی کے انہیں ایس ایس سی کے چیئرمین کے عہدے سے سبکدوش کیا جائے ۔
ڈاکٹر جتیندر سنگھ نے جناب بی آر شرما کے لئے نیک خواہشات پیش کرتے ہوئے جموں و کشمیر کے مرکز کے زیرِ انتظام علاقے میں مختلف اسامیوں کے لئے بھرتی کے عمل کو جلد از جلد شروع کرنے کی ضرورت پر زور دیا ۔ انہوں نے کہا کہ جموں و کشمیر کے مرکز کے زیرِ انتظام نئے علاقے کے پبلک سروس کمیشن کے چیئرمین کی حیثیت سے جناب شرما کی بڑی ذمہ داریاں ہیں ، جس کے لئے ، اُن کے پاس طویل انتظامی تجربہ اور جموں و کشمیر کے بارے میں معلومات بہت مدد گار ثابت ہوں گی ۔
جناب شرما نے ڈاکٹر جتیندر سنگھ کو ، اُن کی مدد اور رہنمائی کے لئے شکریہ ادا کیا ۔ انہوں نے ایس ایس سی کے چیئرمین کے عہدے کی مدت کے دوران انتخابی عمل اور دیگر امور سے متعلق اہم فیصلوں کے لئے انہیں مشورہ دینے پر وزیر موصوف کا شکریہ ادا کیا ۔
جناب شرما نے ایس ایس سی کے تحت سلیکشن کے مختلف عمل کے بارے میں تازہ صورت حال سے مطلع کیا ، جو کووڈ – 19 وباء کی وجہ سے متاثر ہوا ہے ۔ انہوں نے کہا کہ ایس ایس سی کے چیئرمین کے اہم عہدے پر خدمات انجام دینا ، خاص طور پر ایک ایسے وقت میں ، جب کہ حکومتِ ہند زیادہ سے زیادہ شفافیت اور سلیکشن کے عمل میں مقصدیت پر زور دے رہی ہے ، اُن کے لئے ایک بڑے اعزاز کی بات ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2766
(Visitor Counter : 115
وزیراعظم کا دفتر
وزیر اعظم نے ہیلیو پولس وار میموریل کا دورہ کیا
وزیر اعظم جناب نریندر مودی نے مصر کے ریاستی دورہ کے دوران قاہرہ میں ہیلیو پولس کامن ویلتھ وار گریو سیمیٹری کا دورہ کیا۔
وزیر اعظم نے پہلی عالمی جنگ کے دوران مصر اور عدن میں اپنی جان کی قربانی دینے والے 4300 سے زیادہ بہادر ہندوستانی فوجیوں کو خراج عقیدت پیش کیا۔
وزیراعظم کا دفتر
وزیر اعظم نے دھنتیرس کے موقع پر شہریوں کو مبارکباد دی
روایتی ادویات اور یوگا کے شعبے میں کام کرنے والوں کی کوششوں کو سراہا
گلوبل آیوش سربراہ کانفرنس میں اپنی حالیہ تقریر شیئر کی
وزیراعظم جناب نریندر مودی نے دھنتیرس کے مبارک موقع پر شہریوں کو مبارکباد پیش کی ہے۔ صحت اور تندرستی کے ساتھ دھنتیرس کے قریبی تعلق کو اجاگر کرتے ہوئے وزیر اعظم نے بھارت کی روایتی دواؤں اور یوگا کی طرف عالمی توجہ مبذول کرانے کا اعتراف کیا اور ان شعبوں میں کام کرنے والوں کی کوششوں کی ستائش کی۔ انھوں نے گلوبل آیوش سربراہ کانفرنس میں اپنی حالیہ تقریر بھی شیئر کی۔
وزیر اعظم نے ٹویٹ کیا:
’’دھنتیرس کے مبارک موقع پر مبارکباد۔ ہماری قوم کے لوگوں کو اچھی صحت اور خوشحالی ملے۔ ہمارے معاشرے میں دولت پیدا کرنے کا جذبہ پروان چڑھتا رہے۔‘‘
’’دھنتیرس کا صحت اور تندرستی کے ساتھ بھی گہرا تعلق ہے۔ حالیہ برسوں میں بھارت کی روایتی ادویات اور یوگا نے دنیا کی توجہ اپنی طرف مبذول کرائی ہے۔ میں ان شعبوں میں کام کرنے والوں کی ستائش کرتا ہوں۔ حالیہ گلوبل آیوش سربراہ کانفرنس میں اپنی تقریر شیئر کر رہا ہوں۔
وزیراعظم کا دفتر
وزیر اعظم نے تلنگانہ کے سکندرآباد میں آتشزدگی سے جانی نقصان پر افسوس کا اظہار کیا
پی ایم این آر ایف کی طرف سے معاوضہ کا اعلان
وزیر اعظم جناب نریندر مودی نے تلنگانہ کے سکندرآباد میں آتشزدگی کی وجہ سے ہونے والے جانی نقصان پر گہرے دکھ کا اظہار کیا ہے۔
وزیر اعظم نے وزیر اعظم کے قومی ریلیف فنڈ  سے مرنے والوں کے لواحقین کو 2 لاکھ روپے اور حادثے میں زخمی ہونے والوں کو 50,000روپے کے معاوضہ کا بھی اعلان کیا ہے۔
وزیر اعظم آفس نے ٹویٹ کیا؛
‘‘سکندرآباد، تلنگانہ میں آتشزدگی کی وجہ سے ہونے والے جانی نقصان پر غمزدہ ہوں۔ سوگوار خاندانوں سے تعزیت۔ زخمیوں کی جلد صحت یابی کی دعا گو ہوں۔ پی ایم این آر ایف کی طرف سے ہر مرنے والے کے لواحقین کو 2 لاکھ روپے ادا کیے جائیں گے۔ زخمیوں کو50 ہزارروپے معاوضہ دیا جائے گا: PM @narendramodi"
الیکٹرانکس اور اطلاعات تکنالوجی کی وزارت
نیشنل انفارمیٹکس سینٹر  کلاؤڈ پر مبنی رسائی رپورٹنگ حل کے لیے ا ختراعی چیلنج کی پروقار تقریب کا انعقاد کر رہاہے
- مرکزی وزیر مملکت جناب راجیو چندر شیکھر اختراعی چیلنج کے فاتحین کو مبارکباد دیں گے۔
- کل آڈیٹوریم، اسکوپ کمپلیکس، نئی دہلی، میں مبارکبادی پروگرام کا اہتمام کیا جائے گا۔
نیشنل انفارمیٹکس سینٹر ، الیکٹرانکس اور انفارمیشن ٹکنالوجی کی وزارت، ڈیجیٹل انڈیا اقدام کے تحت کلاؤڈ پر مبنی ویب رسائی رپورٹنگ حل کی ترقی کے لیے اختراعی چیلنج کی ایک پروقار تقریب کا اہتمام کر رہا ہے۔
الیکٹرانکس اورانفارمیشن ٹیکنالوجی ، ہنرمندی کے فروغ اور صنعت کاری کے وزیر مملکت جناب راجیو چندر شیکھر اختراعی چیلنج کے فاتحین کو مبارکباد دیں گے اور دیگر شارٹ لسٹ شدہ اسٹارٹ اپس کی ان کی مثالی کوششوں کے لیے حوصلہ افزائی کریں گے۔
اختراعی چیلنج میں حصہ لینے والے اسٹارٹ اپس اور کمپنیوں کو ایک ایسا حل پیش کرنے کی ضرورت تھی، جسے محکموں کے ذریعہ اپنی ویب سائٹس کی رسائی کا جائزہ/مسلسل نگرانی کرنے کے لیے خود تشخیصی ٹول کے طور پر استعمال کیا جا سکے۔ یہ اگلی نسل کے این آئی سی نیشنل کلاؤڈ پر ایک سافٹ ویئر کی وضاحت شدہ انفرااسٹرکچر میں تعینات ہے۔ ویب انفارمیشن مینیجرز اور تمام سرکاری اداروں سے رسائی کے لیے نوڈل افسران کو اپنی ویب سائٹس کی رسائی کی حیثیت کو جانچنے کے لیے رجسٹر کرنا ہوگا۔ اس حل کا مقصد سرٹیفیکیشن ٹول نہیں ہے، تاہم، تصدیق کرنے والے ادارے  اس حل کا استعمال کرتے ہوئے سرٹیفیکیشن کے عمل کا خودکار رپورٹنگ مرحلہ انجام دے سکتے ہیں۔
یہ چیلنج قابل رسائی ہندوستان مہم  کے مطابق تھا، جو کہ مختلف النوع معذور افراد کے لیے ہمہ گیر رسائی حاصل کرنے کے لیے ایک ملک گیر مہم ہے۔
اسے بہترین پوزیشن والے اسٹارٹ اپس کی طرف سے پرجوش اور زبردست ردعمل حاصل ہوا تھا۔ ایک نامور سلیکشن پینل نے اختراعی چیلنج کے متعدد مراحل کے بعد ان کے اختراعی افکار و تصورات کی بنیاد پر پانچ سٹارٹ اپس کو شارٹ لسٹ کیا اور پھر ایک گرینڈ جیوری نے آخر کار فاتح کا انتخاب کیا۔ تفصیلات https://guidelines.india.gov.in. پر دیکھی جا سکتی ہیں۔ یہ اعزازی پروگرام کل آڈیٹوریم، اسکوپ کمپلیکس، نئی دہلی میں منعقد ہو رہا ہے۔
جناب راجیش اگروال، سکریٹری برائے معذور افراد کو بااختیار بنانے کے محکمے، جناب راجیش گیرا، ڈائرکٹر جنرل این آئی سی، جناب سشیل پال، جوائنٹ سکریٹری الیکٹرانکس اور انفارمیشن ٹیکنالوجی کی وزارت، محترمہ الکا مشرا ڈپٹی ڈائریکٹر جنرل این آئی سی اور وزارتوں اور محکموں کے سینئر سرکاری افسران اس تقریب میں شرکت کریں گے۔
یہ تقریب صنعت سے تعلق رکھنے والے اسٹیک ہولڈرز کی میزبانی بھی کرے گی، جو ہندوستانی اختراع کاروں کی طرف سے ملک کی تعمیر کے لیے کی جانے والی زبردست کوششوں کا جشن منا رہے ہیں۔
این آئی سی کے بارے میں:
الیکٹرانکس اور انفارمیشن ٹیکنالوجی کی وزارت کے تحت نیشنل انفارمیٹکس سینٹر  حکومت ہند کا ٹیکنالوجی پارٹنر ہے۔ این آئی سی مرکزی حکومت کو اطلاعاتی اور مواصلاتی ٹیکنالوجی  اور ای- گورننس تعاون کو اپنانے اور فراہم کرنے میں اہم کردار ادا کرتا رہا ہے۔
این آئی سی نے شہریوں کو ڈیجیٹل طور پر بااختیار بنانے کے لیے 'ایک ملک ایک پلیٹ فارم' پہل کے ساتھ ملک کی سماجی و اقتصادی ترقی کے لیے کئی ڈیجیٹل پلیٹ فارم بھی تیار کیے ہیں۔ اس کی ڈیجیٹل سنسد ایپ کا مقصد شہریوں کو تمام پارلیمانی کارروائیوں اور دیگر سرگرمیوں سے باخبر رکھنا ہے۔ نئی ٹکنالوجی پر مرکوز مطالعہ، گورننس میں ان کے استعمال کو دریافت کرنے اور تجربہ کرنے کے مقصد کے ساتھ، این آئی سی نے ڈیٹا اینالیٹکس، آرٹی فیشل انٹیلی جنس، بلاک چین اور ایپلی کیشن سیکورٹی میں مہارت کا مرکز  قائم کیا ہے۔
وزارت دفاع
ملکی طیارہ بردار جہاز کا پروجیکٹ
نئی دہلی،10فروری / رکشا راجیہ منتری جناب شری پد نائک نے آج راجیہ سبھا میں ڈاکٹر امر پٹنائک کو ایک تحریری جواب میں بتایا کہ ملکی طیارہ بردار جہاز ؍ آئی اے سی کا بڑا ڈھانچے سے متعلق اور سازو سامان کا مکمل ہو چکا ہے۔ اہم سرگرمیاں مکمل کی جا چکی ہیں جن میں اہم ترین پروپلشن مشینری کو شروع کرنا اور پاور جنریشن مشینری کی ٹرائل شامل ہیں۔ فی الحال دوسرے جہاز کے آلات اور نظاموں کی جانچ کا کام چل رہا ہے۔
نشانے کے مطابق جہا ز کے تیار ہو جانے میں تاخیر کی وجہ روس سے ایوی ایشن آلات کی سپلائی میں ہونے والی تاخیر ہے۔
ہندوستانی بحریہ کو سمندری صلاحیت کے آئندہ منصوبے  اور طویل مدتی اشتمالی منصوبے کے مطابق طیارہ بردار پر مبنی طیارے سمیت مختلف جہازوں ؍ اسلحہ ؍آلات کی ضرورت ہے۔
وزیراعظم کا دفتر
وزیر اعظم نے پارلیمنٹ ہاؤس میں مہاتما گاندھی کو خراج عقیدت پیش کیا
وزیر اعظم جناب نریندر مودی نے گاندھی جی کےیوم پیدائش کے موقع پر آج پارلیمنٹ ہاؤس میں مہاتما گاندھی کو خراج عقیدت پیش کیا۔
وزیر اعظم کے دفتر نے ٹویٹ کیا:
‘‘اس سے پہلے آج ، وزیراعظم @ نریندرمودی نے پارلیمنٹ ہاؤس میں مہاتما گاندھی کو خراج عقیدت پیش کیا’’
ش ح ۔ا م۔
U:10956
(
وزیراعظم کا دفتر
وزیر اعظم 23 ستمبر کو تمام ریاستوں کے وزرائے ماحولیات کی قومی کانفرنس کا افتتاح کریں گے
کانفرنس کا مقصد مرکزی اور ریاستی حکومتوں کے درمیان ماحولیات سے متعلق طرز زندگی، ماحولیاتی تبدیلی، پلاسٹک کے کچرے کے نمٹارہ، جنگلی حیات اور جنگل کے انتظام کے موضوعات پر مزید ہم آہنگی پیدا کرنا ہے
وزیر اعظم جناب نریندر مودی 23 ستمبر، 2022 کو صبح 10:30 بجے ویڈیو کانفرنسنگ کے ذریعے گجرات کے ایکتا نگر میں منعقد ہونے والی وزرائے ماحولیات کی قومی کانفرنس کا افتتاح کریں گے۔ اس موقع پر وہ وہاں پر موجود مجمع سے خطاب بھی کریں گے۔
یہ کانفرنس، تعاون پر مبنی وفاقیت کے جذبے کو آگے بڑھاتے ہوئے مرکزی اور ریاستی حکومتوں کے درمیان مزید ہم آہنگی پیدا کرنے کے لیے بلائی جا رہی ہے تاکہ کثیر جہتی طریقے اپناتے ہوئے پلاسٹک سے متعلق آلودگی کو ختم کرنے، لائف یعنی ماحولیات سے متعلق طرز زندگی پر توجہ مرکوز کرتے ہوئے ماحولیاتی تبدیلی سے نمٹنے جیسے موضوعات کے بارے میں بہتر پالیسیاں بنائی جا سکیں۔ یہ کانفرنس تباہ شدہ زمین کی بحالی اور جنگلی حیات کے تحفظ پر زور دیتے ہوئے جنگلات کے رقبہ میں اضافہ پر بھی توجہ مرکوز کرے گی۔
23 اور 24 ستمبر کو منعقد ہونے والی اس دو روزہ کانفرنس کے چھ موضوعاتی اجلاس ہوں گے، جس میں لائف، ماحولیاتی تبدیلی سے مقابلہ ؛ پریویش ؛ جنگلات کا انتظام؛ آلودگی کی روک تھام اور کنٹرول؛ جنگلی حیات کا انتظام؛ پلاسٹک اور کچرے کا انتظام جیسے موضوعات کا احاطہ کیا جائے گا۔
خواتین اور بچوں کی ترقیات کی وزارت
مشن واتسلیہ کے لئے نئے ضابطے
نئی دہلی:29؍جولائی2022:
خواتین اوراطفاق وترقی کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں یہ معلومات دی کہ خاتون اطفا ل ترقی کی وزارت، ریاست ؍مرکز کے زیر انتظام خطے کی سرکاروں کی توسط سے ایک مرکز کے زیر انتظام اسکیم لاگو کررہی ہے، جس کا نام مشن واتسلیہ ہے، جس کے تحت 4000 روپے کی ماہانہ امداد فی بچہ خاندان پر مبنی غیر ادارہ جاتی دیکھ بھال کے لئے مہیا کی جاتی ہے۔جس میں اسپانسر شپ یا دیکھ بھال اور پالنے کی ذمہ داری شامل ہے۔ مشن واتسلیہ ریاستوں اور اضلاع کے ساتھ شراکت داری میں جے جے ایکٹ 2015 کے تحت تشخیص شدہ بچوں کے لئے 24x7ہیلپ لائن سروس کو مدد مہیا کرتا ہے۔
مشن واتسلیہ اسکیم میں لاوارث بچوں کو بچانے کے لئے ہر ضلع میں کم سے کم ایک خصوصی گود لینے والی ایجنسی میں بچوں کو پالنے سے متعلق استقبالیہ مرکز قائم کرنے کا تصور کیا گیا ہے، جب تک کہ چھوڑے گئے بچوں کو مناسب دیکھ بھال اور لاڈ و پیار نہیں ملتا،یا انہیں کوئی گود نہیں لیتا۔
مشن واتسلیہ اسکیم کے تحت ریاستوں ؍ مرکز کے زیر انتظام ریاستوں کو اطفال دیکھ بھال کے اداروںمیں خصوصی ضرورت والے بچوں پر توجہ مرکوز کرنے کی ضرورت ہے، جو جسمانی ؍ذہنی معذوری کے سبب اسکول جانے کے اہل نہیں ہیں۔ سی سی آئی میں بچوں کی ضرورت کے مطابق خصوصی اساتذہ؍تھیراپسٹ اور نرسوں کی خدمات فراہم کرنے کے لئے سی سی آئی میں خصوصی التزامات کئے جانے کی ضرورت ہے، جو انہیں تقریری تھیریپی ، کاروباری تھیریپی ، زبانی تھیریپی اور دیگر ضروری کلاسیز مہیا کرسکے۔خصوصی اِکائی کے ملازمین کے لئے اشاراتی زبان وغیرہ میں صلاحیت سازی کے لئے ریاستوں ؍مرکز کے زیر انتظام خطوں کے ذریعے وسائل اداروں کو امداد فراہم کی جاتی ہے۔
مشن واتسلیہ اسکیم اُصول و ضوابط میں مقرر شدہ معیارات کے مطابق ریاستوں ؍ مرکز کے زیر انتظام خطوں کے ساتھ شراکت داری میں نافذ کی جاتی ہے۔
صحت اور خاندانی بہبود کی وزارت
ڈاکٹر ہرش وردھن نے اے ای ایس / جے ای کے معاملات سے نمٹنے کے لئے
بچوں کے امراض کے ماہرین اور نیم طبی عملے کی مرکزی ٹیم تعینات کی
نئی دلّی، 18 جون/ صحت و کنبہ بہبود کے مرکزی وزیر ڈاکٹر ہرش وردھن مظفر پور  میں اکیوٹ انسیفلائٹس سنڈروم  یعنی شدید گردن توڑ بخار اور جاپانی انسیفلائٹس یعنی دماغ کی سوزش سے لاحق ہونے والے جاپانی گردن توڑ بخار یا چمکی بخار کے معاملات کا لگا تار باقاعدہ اعلیٰ سطحی جائزہ لے رہے ہیں اور جائزہ لینے کے بعد ریاست کو انتظامی معاملات میں مدد فراہم کرا رہے ہیں۔ وزیر موصوف نے ان معاملات کے سلسلے میں جاری صحتی اقدامات کے انتظامات کا جائزہ لینے کے لئے آج ایک جائزہ میٹنگ کی صدارت کی۔ میٹنگ میں ڈاکٹر ہرش وردھن نے متاثرہ اضلاع میں ریاستی اقدامات اور کوششوں کو مزید تقویت دینے کے لئے بچوں کے امراض کے سینئر ماہرین اور نیم طبی عملے کی پانچ ٹیمیں فوری طور پر روانہ کرنے کی ہدایت جاری کی ہے۔ رام منوہر لوہیا اسپتال ، صفدر جنگ اسپتال اور لیڈی ہارڈنگ میڈیکل کالج سے سے دس ماہرین امراض اطفال  اور پانچ نیم طبی عملہ ان پانچ ٹیموں کا حصہ ہوں گے۔ ڈاکٹر ہرش وردھن نے مزید بتایا کہ یہ ٹیمیں اسپتالوں میں موجود مریضوں طبی دیکھ بھال میں مدد کریں گے۔
صحت اور کنبہ بہبود کی وزارت کے جوائنٹ سیکریٹری جناب لؤ اگروال کی سربراہی میں ایک اعلیٰ سطحی مرکزی ٹیم مستقل طور پر متاثرہ علاقوں میں چلائی جا رہی مہم کی نگرانی کے لئے گزشتہ تین روز سے وہاں تعینات ہے۔ مرکزی وزیر صحت نے مزید بتایا کہ ان علاقوں میں سماجی و اقتصادی جائزہ کے لئے علاقوں کی شناخت کے لئے بھی ٹیمیں قائم کی گئی ہیں تاکہ وجوہات کا پتہ لگایا جا سکے۔
مزید بر آں، انتہائی متاثرہ علاقوں میں چوبیس گھنٹے خدمات انجام دینے کے لئے دس اضافی ایمبولنس گاڑیاں دستیاب کرائی گئی ہیں۔ متاثرہ علاقوں میں 16 نوڈل افسران  بھی مقرر کئے گئے ہیں۔ صحتی بنیادی ڈھانچے کو تقویت دینے اور مریضوں کو صحت خدمات سہولیات تک ٹرانسپورٹ سہولت فراہم کرنے کے لئے ریاستی حکومت نے اپنی جانب سے ایمبولنس کے کرائے کی ادائیگی بھی شروع کی ہے، جب مریض کو نجی طور پر کنبے کے ذریعہ اسپتال تک پہنچایا جاتا ہے۔
۔۔۔۔۔۔
U. 2508
(Visitor Counter : 70
وزارت دفاع
فوجی سربراہ نے کالج آف ڈیفنس مینجمنٹ اور بیسن ڈویژن سکندرآباد چھاؤنی کا دورہ کیا
نئی دہلی، 21 /اکتوبر 2020 ۔ چیف آف دی آرمی اسٹاف  یعنی فوج کے سربراہ جنرل منوج مکند نروانے نے 21 اکتوبر 2020 کو کالج آف ڈیفنس مینجمنٹ  اور بیسن ڈویژن سکندر آباد کا دورہ کیا۔ دفاعی مینجمنٹ کورس کے اس باوقار کالج آف ڈیفنس مینجمنٹ کے افسروں سے فوج کے سربراہ نے بات چیت کی۔ اس بات چیت کے دوران فوج کے سربراہ نے موجودہ سکیورٹی منظرنامے کے بارے میں گفتگو کی اور قومی مفادات کی تکمیل کے لئے صلاحیت سازی اور بھارتی فوج کے استعمال سے متعلق جیو – اسٹریٹیجک پیچیدگیوں پر توجہ مرکوز کی۔
سی ڈی ایم کے طلباء، افسروں اور اساتذہ سے بات چیت کرتے ہوئے انھوں نے متعدد امور کا ذکر کیا، جن میں بھارتی فوجی دستوں کے انٹیگریشن اور جدید کاری سمیت متعدد خصوصی امور شامل تھے۔ چیف آف ڈیفنس اسٹاف  کی تقرری اور محکمہ فوجی امور  کی تخلیق سے متعلق حکومت کے فیصلے کو انھوں نے مؤثر اقدام قرار دیتے ہوئے کہا کہ دفاعی سربراہ کا عہدہ تخلیق کرنے کا بھارتی مسلح افواج کا طویل عرصے سے مطالبہ رہا ہے، جس کی تکمیل اب ہوگئی ہے، لہٰذا اب خدمات میں اور زیادہ شعور اسٹیٹس مین شپ کے اظہار کی ضرورت ہے۔
انھوں نے کہا کہ فوج میں اصلاح کا اگلا منطقی قدم اور پروسیس مربوط تھیٹر کمانڈ کی تشکیل تھا، تاکہ جنگ اور امن کے دوران تینوں افواج کی جنگی صلاحیت کو لے بند کیا جاسکے۔ انھوں نے کہا کہ اس عمل کو سوجھ بوجھ، غور و فکر اور منظم طریقے سے انجام دیا جائے گا۔ حالانکہ اس کے نتائج آنے میں چند سال لگ سکتے ہیں۔
فوج کے سربراہ نے سبھی رینک کے افسروں سے کہا کہ ہر ایک کو اتحاد اور اعتماد کے جذبے کے ساتھ کام کرنے کی ضرورت ہے، جس میں قومی تحفظ سے متعلق مفادات سب سے اوپر ہونے چاہئیں۔ انھوں نے یہ انتباہ بھی دیا کہ ’’مڈ کورس کریکشنز‘‘ کی ضرورت پڑسکتی ہے۔
فوج کے سربراہ نے کہا کہ وہ مستقبل میں مسلح افواج کے انٹیگریشن یعنی ایک ساتھ جوڑنے کے تئیں پرامید ہیں، جو کہ ایک لازمی ضرورت ہے اور جس سے تینوں افواج میں بہتر تال میل اور وسائل کا بہترین استعمال ہوسکے گا۔
انھوں نے تکنیکی اعتبار سے اہل، بندوبست میں ماہر اور اسٹریٹیجک طریقے سے زیرک اعلیٰ سطح کی قیادت کی تعمیر کے لئے سی ڈی ایم کے بہترین کاموں کی ستائش کی۔ انھوں نے اس موقع پر گولڈن جبلی یادگاری کافی ٹیبل بک کا اجرا بھی کیا۔
بیسن ڈویژن کے بارے میں جنرل آفیسر کمانڈنگ، میجر جنرل آلوک جوشی نے سکیورٹی اور آپریشنل تیاریوں کے بارے میں مختصراً بتایا۔ اس موقع پر جنوبی کمان کے جنرل آفیسر کمانڈنگ ان چیف، لیفٹیننٹ جنرل سی پی موہنتی بھی موجود تھے۔
فوجی سربراہ نے اعلیٰ سطح کی آپریشنل تیاریوں کو جاری رکھنے کا حکم دیا اور سبھی رینک کے افسروں کو سخت محنت کے ساتھ ٹریننگ جاری رکھنے اور مستقبل میں کسی بھی طرح کے آپریشنل چیلنجوں کا سامنا کرنے کے لئے تیار رہنے کو کہا۔ انھوں نے حال ہی میں آئے سیلاب کے واقعات کے دوران راحت اور بچاؤ سے متعلق کاموں اور فوجی اکائیوں کے ذریعے کووڈ-19 کے خلاف اپنائے گئے اعلیٰ سطحی اقدامات کی ستائش کی۔
بعد میں فوج کے سربراہ نے سیمولیٹر ڈیولپمنٹ ڈویژن ، سکندرآباد اور ٹاٹا بوئنگ ایرو اسپیس لمیٹڈ ، حیدرآباد بھی گئے، جو کہ اپاچے – 64 ہیلی کاپٹر کے مشترکہ پروڈکشن کے لئے بوئنگ اور ٹاٹا ایڈوانسڈ سسٹمز کا جوائنٹ وینچر ہے۔ انھوں نے ’’میک اِن انڈیا‘‘ پہل اور اعلیٰ تکنیک میں خودکفیل بننے کے لئے کی جارہی کوششوں کی بھی ستائش کی۔